armvectores/hy_wikipedia_2023 huggingface dataset:
Հրանտ Ֆալյան

Հրանտ Ֆալյան (ծննդյան անուն՝ Մելքոն Ղարիբյան, 1884, Ռաշթ, Իրան - 1966, Թեհրան, Իրան), իրանահայ գրող։
Ծնվել է Ռաշթում 1884 թվականին։
Հրանտ Ֆալյանը եղել է «Նոր Էջ» գրական խմբակցության հիմնանդամներից, այս խումբը 1935 թվականին հրատարակեց իր առաջին հատորը «Նոր Էջ» անունով, որպես «ժողովածու Իրանահայ երիտասարդ գրողների»։
Հրանտ Ֆալյանը մահացել է 1966 թվականին Թեհրանում։


== Արտաքին հղումներ ==
شعرای ارمنی ـ ایرانی، نوگرایانِ نور اِج
بررسی تأثیرات مارکار قرابگیان در هنر معاصر ایران Archived 2016-04-10 at the Wayback Machine.
Ժանետ Տ Լազարյան (2012)։  Լիա Իվանեան, ed.։ Իրանահայոց Հանրագիտարան։ Երեկան: ՎՄՎ ՊՐԻՆՏ։ ISBN 978-9939-60-154-0
Չափիչ անոթներ

Չափիչ անոթներ, հեղուկների ծավալը չափող ապակյա անոթներ, որոնք օգտագործվում են հետազոտական և գործարանային աշխատանոցներում (լաբորատորիաներում)։ Ծավալի չաիումն իրականացվում է չափիչ անոթի վրա դրոշմված սանդղակների կամ ծավալանիշ գծիկների օգնությամբ, որոնք համապատասխանում են 20°C-ում չափվող ծավալներին։ Արտադրվում են 0,5—2000 մլ ծավալով չափման անոթներ։ Համեմատաբար կոպիտ չափումների համար օգտագործում են չափագլաններ և մենզուրներ, ճշգրիտ չափումների համար՝ բյուրետներ, պիպետներ և չափասրվակներ, փոքր ծավալների առավել ճշգրիտ չափումների համար՝ միկրոբյուրետներ և միկրոպիպետներ։ Ըստ չափման ճշտության տարբերում են I և II դասերի չափման անոթներ։ I դասի անոթների չափման սխալը մեծ չէ չափիչ անոթների ծավալի 0,2%֊ից, II դասի անոթներինը՝ 0,5%֊ից։ Չափագլանների և մենգուրների չափման ճշտությունը ավելի փոքր է։
Մալորոգոզյանսկի գյուղական խորհուրդ (Խարկովի մարզ)

Մալորոգոզյանսկի գյուղական խորհուրդ  (ուկրաիներեն՝ Малорогозянська сільська рада), Ուկրաինայի Խարկովի մարզի Զոլոչևսկի շրջանում։
2001 թվականի տվյալներով Մալորոգոզյանսկի գյուղական խորհրդում բնակվում էր 1251 մարդ։ Բնակավայրը զբաղեցնում է 53.07 կմ² տարածք։ Բնակչության խտությունը կազմում էր 23.57 մարդ/կմ²։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Here (երգ, Ալեսիա Կարա)

«Here», կանադացի երգչուհի և կոմպոզիտոր Ալեսիա Կարայի երգը, որ ընդգրկվել է նրա Four Pink Walls առաջին մինի ալբոմում և Know-It-All առաջին ստուդիական ալբոմում։ Թողարկվել է 2015 թվականի ապրիլի 27-ին որպես առաջին սինգլ Def Jam լեյբլում։ Երգը գրվել է Ալեսիա Կարակիոլոյի, Էնդրյու «Փոփ» Վանզելի, Ուորեն «Օուք» Ֆելդերի, Քոլերիջ Թիլմանի, Այզեկ Հեյզի, Սեմյուել Գարոնգկոյի, Տերենս Լեմի կողմից, որպես պրոդյուսեր հանդես է եկել Pop & Oak-ը, Սեբաստյան Քոլեն ու RP-ը։ Սինգլն զբաղեցրել է հինգերորդ հորիզոնականը Մեծ Բրիտանիայի հիթ-շքերթում (UK Singles Chart) և ընդգրկվել լավագույնների ցանկում աշխարհի բազմաթիվ երկրներում (այդ թվում եղել է № 1 ամերիկյան Rhythmic Billboard հիթ-շքերթում)։ Միացյալ Նահանգներում երգի տպաքանակը գերազանցել է 2 մլն օրինակը, և այն ստացել է պլատինե կարգավիճակ։


== Առևտրային հաջողություն ==
«Here» երգը հասել է սինգլների բրիտանական հիթ-շքերթի 28-րդ հորիզոնականին։
Երգն զբաղեցրել է հինգերորդ հորիզոնականը Billboard Hot 100 հիթ-շքերթում։ «Here» երգը գլխավորել է նաև Rhythmic (Billboard) և Hot R&B/Hip-Hop Songs հիթ-շքերթները։ Միացյալ Նահանգներում, որտեղ վաճառվել է երգի ավելի քան երկու մլն օրինակ, այն ստացել է պլատինե կարգավիճակ։


== Արձագանքներ ==
Երգն ընդգրկվել է Billboard-ի կողմից կազմված 2016 թվականի ԱՄՆ լավագույն սինգլների ամփոփիչ ցանկում (№ 39 հորիզոնական)։
Համաշխարհային բազմաթիվ հրատարակություններ «Here» երգը ճանաչել են լավագույններից մեկը 2015 թվականի երաժշտական տարում և այն ընդգրկել են 2015 թվականի լավագույն երգերի ամփոփիչ ցանկում.


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
«Here» ՅուԹյուբում
Եվգենի Վուչետիչի հուշարձան

Եվգենի Վուչետիչի հուշարձան (ռուս.՝ Памятник Евгению Вучетичу), հուշարձան Ռուսաստանի մայրաքաղաք Մոսկվայում, որը նվիրված է խորհրդային մոնումենտալիստ քանդակագործ, ԽՍՀՄ ժողովրդական նկարիչ, ԽՍՀՄ գեղարվեստի ակադեմիայի իսկական անդամ, Սոցիալիստական աշխատանքի հերոս Եվգենի Վուչետիչին (1908-1974)։ Եվգենի Վուչետիչը կոթողային բազմաթիվ ստեղծագործությունների հեղինակ է (խորհրդային բանակի մարտիկների հուշահամալիրը Բեռլինի Տրեպտով զբոսայգում, Ստալինգրադի ճակատամարտի հերոսների «Մայր հայրենիքը կանչում է» հուշահամալիրը Մամաև կուրգանի վրա, Վոլգոգրադում, որն աշխարհի ամենաբարձր արձաններից մեկն է և ամենաբարձրը Ռուսաստանում ու Եվրոպայում, և այլն)։
Եվգենի Վուչետիչի հուշարձանը տեղադրվել է Տիմիրյազևի փողոցում գտնվող նրա տուն-արվեստանոցի մոտ։ Բացումը տեղի է ունեցել 1981 թվականի հոկտեմբերի 30-ին։ Այս հուշարձանը Մոսկվայում խորհրդային քանդակագործի առաջին հուշարձանն է։ Նախագծի հեղինակներն են բելառուս քանդակագործ, ԲԽՍՀ ժողովրդական նկարիչ, ԽՍՀՄ գեղարվեստի ակադեմիայի իսկական անդամ Զաիր Ազգուրը և ԽՍՀՄ ժողովրդական նկարիչ, Լենինյան և ԽՍՀՄ Պետական մրցանակների դափնեկիր ճարտարապետ Եվգենի Ստամոն։
Հուշարձանի հասցեն՝ ք. Մոսկվա, Տիմիրյազևի փողոց, 29։


== Նկարագրություն ==
Հուշարձանը նկարչի բրոնզե կիսանդրին է և նրան պատկերում է պարանոցին լայն ժապավենով բլուզով և ուսին գցած բաճկոնով։ Քանդակը տեղադրված է կարմիր գրանիտից պատրաստված պատվանդանի վրա։ Նրա վրա փակցված է բրոնզե հուշատախտակ հետևյալ մակագրությամբ. «Սոցիալիստական աշխատանքի հերոս, ԽՍՀՄ ժողովրդական նկարիչ քանդակագործ Եվգենի Վիկտորովիչ Վուչետիչ»։


== Ծանոթագրություններ ==


== Գրականություն ==
Вострышев М. И. Москва: все культурные и исторические памятники. — М.: Алгоритм, Эксмо, 2009. — 512 с. — ISBN 978-5-699-31434-8
Кожевников Р. Памятники и монументы Москвы. — М.: Московский рабочий, 1976. — 167 с.
Фролкин С. И. Москва: краткий путеводитель. — М.: Московский рабочий, 1987. — 477 с.
Шокарев С. Ю., Вострышев М. И. Москва. Все культурные и исторические памятники. — М.: Алгоритм, Эксмо, 2009. — 512 с. — ISBN 978-5-699-31434-8
Թամիլական գրականություն

Թամիլական գրականություն,  թամիլ ժողովրդի գրականությունը։ Ստեղծվել է I հազարամյակի սկզբներին։ «Ապարանջանի պատմությունը», «Մարգարտյա գոտի» և երեք այլ էպիկական պոեմներում (I հազարամյակի 2-րդ կես) նկատելի է բուդդայականության և ջայնիզմի ազդեցությունը։ 
VII–VIII դարերի սկզբներին ծնունդ է առել բհաքթի գրականությունը՝ «4000 սուրբ հիմն» անթոլոգիան, «Սուրբ ժողովածուն»։ Ավելի ուշ շրջանում աչքի են ընկնում կրոնական բանաստեղծներ Արունագիրին (XV դ.), Շիվապրահասարը (XVII դար) Թայյումանավարը (XVIII դդար)։ XIX դարում տարածվել են լուսավորական գաղափարներ, մեծացել է հետաքրքրությունը ազգային գրականության նկատմամբ։ XVII–XVIII դդ. սկզբնավորված արձակը XIX դարում հաստատվում է որպես գրականության ինքնուրույն սեռ (Մայավարամ Վեդանայագամ Պիլլաի, 1826–1889): Արձակ ստեղծագործությունների հիմքում լուսավորական ռեալիզմն է։ XX դարի հայտնի ստեղծագործողներից են համարվում Սուպպիրամանիի Բարադին (1882–1921), Կալկի Կրիշնամուրթին (1899–1954), Ռ. Ա. Մահադևանը (1913–57), Պուդումեի Պիտտանը (1906–1948), Կ. Զագաննադան (ծն. 1906):
Աբալ

Աբալ, գյուղ Արևելյան Հայաստանում, Կարսի մարզի Արդահանի գավառում, Արտանուջ քաղաքից մոտ 35 կմ հարավ-արևելք, Կուր գետի ձախ ափին։ Գյուղն ավերակ է։ 1986 թվականի դրությամբ ավերակներում պահպանվել էր նաև մի աշտարակ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Ռուդոլֆ Դիլս

Ռուդոլֆ Դիլս (գերմ.՝ Rudolf Diels, դեկտեմբերի 16, 1900(1900-12-16), Berghausen, Aar-Einrich, Rhein-Lahn-Kreis, Ռայնլանդ Պֆալց - նոյեմբերի 18, 1957(1957-11-18), Կատցենելնբոգեն, Aar-Einrich, Rhein-Lahn-Kreis, Ռայնլանդ Պֆալց, Գերմանիայի Ֆեդերատիվ Հանրապետություն), Երրորդ ռեյխի գաղտնի ոստիկանության, գեստապոյի ստեղծման օրից 1933 թվականից մինչև 1934 թվականի ապրիլ նրա առաջին ղեկավարը։  ԷսԷս-ի օբերֆյուրեր (1939 թվականի ապրիլի 20-ից), ՍՍ-ի անդամ է  1933 թվականից (տոմս № 187 116),  Նացիոնալ-սոցիալիստական ​​գերմանական բանվորական կուսակցության անդամ 1937 թվականից (կուսակցական տոնս  № 3 955 308)։


== Կենսագրություն ==
Եղել է ունևոր գյուղացու որդի, մասնակցել է Առաջին համաշխարհային պատերազմին, 1919 թվականին ընդունվել է Մագդեբուրգի համալսարան, որտեղ ուսումնասիրում է իրավագիտություն։ 1930 թվականին Դիլսը ծառայության է անցնում Պրուսիայի Ներքին գործերի նախարարությունում, որտեղ նրան հանձնարարվում է վերահսկողություն իրականացնել ռադիկալ քաղաքական շրջանակների նկատմամբ, սկսած կոմունիստներից մինչև նացիստներ։ Հիտլերի ռեյսկանցլեր նշանակվելու պահին Դիլսը ղեկավարում էր պրուսական քաղաքական ոստիկանությունը։ Հերման Գյորինգը, որ ղեկավարում էր Պրուսիայի Ներքին գործերի նախարարությունը, հանձնարարում է Դիլսին գլխավորել Պրուսիայի վերակազմավորվող ոստիկանության 1Ա բաժինը (Քաղաքական հանցագործություններ)։ Դիլսի հիշողությունների համաձայն, շուտով գերմանական փոստը կրճատում է անվանումը մինչև  GeStapA (գերմաներեն` Geheimstaatspolizeiamt) պրակտիկորեն համահունչ դարձնելով Գաղտնի պետական ոստիկանության գեստապոյի  (Geheimstaatspolizei) հետ։
Դիլսն անմիջականորեն ղեկավարում էր Ռեյխստագը հրդեհող Մարինուս վան դեր Լյուբբեի հարցաքննությունները։  1934 թվականին  լարվում են Դիլսի և ՍՍ-ի անվտանգության ծառայությունը ղեկավարող Հեյդրիխի միջև տարաձայնությունները և 1934 թվականի ապրիլի 20-ին  Դիլսը թողնում է իր պաշտոնը։ Որոշ ժամանակ աշխատում է  Բեռլինի փոխոստիկանապետ, այնուհետև զբաղեցնում Քյոլնի տեղական վարչակազմի ղեկավարի պաշտոնը։ Գեորինգը մի քանի անգամ փրկել է Դիլսին ձերբակալություններից և մահապատժից, այդ թվում 1944 թվականի ապրիլի 20-ի դեպքերից հետո, քանի որ Դիլսն ամուսնացած էր նրա հորեղբոր աղջկա հետ։ 1945 թվականին ձերբակալվում է անգլո-ամերիկյան զորքերի կողմից։ Գլխավոր ռազմական հանցագործների Նյուրնբերգյան դատավարության ժամանակ Դիլսը հանդես է գալիս որպես մեղադրող վկա և Գեորինգի պաշտպանության վկա։ 1948 թվականին ազատ է արձակվում։ Պատերազմից հետո Դիլսն աշխատում է Ներքին Սաքսոնիայի կառավարությունում և Ներքին գործերի նախարարությունում, մինչև 1953 թվականի պաշտոնաթողությունը։ Մահացել է որսի ժամանակ տեղի ունեցած դժբախտ պատահարից (այլ վարկածով՝ ինքնասպանություն է գործել)։


== Հուշագրություններ ==
Diels R. Lucifer Ante Portas։ Von Severing bis Heydrich. — Zuerich, 1950.
Diels R. Der Fall Otto Johns, — 1954.


== Ծանոթագրություններ ==
Ուստ-Բելայա

Ուստ-Բելայա (ռուս.՝ Усть-Белая), գյուղ Ռուսաստանի Չուկոտկայի ինքնավար օկրուգի Անադիրսկի շրջանի կազմում։
Բնակչությունը 2011 թվականին գրանցված տվյալներով կազմում էր 950 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վուգլյար

Վուգլյար (ուկրաիներեն՝ Вугляр), քաղաքատիպ ավան Ուկրաինայի Դոնեցկի մարզի Մակեևկայի քաղաքային խորհուրդում։
2012 թվականի տվյալներով Վուգլյար քաղաքատիպ ավանում բնակվում էր 1 098 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Դանիան Մանկական Եվրատեսիլ երգի մրցույթում

Դանիան Մանկական Եվրատեսիլ երգի մրցույթին մասնակցում է մրցույթի հիմնադրման տարվանից՝ 2003 թվականից։
Նրանք 2006 թ.-ին հրաժարվել են մասնակցել մրցույթին և դա շարունակվում է մինչ օրս։


== Մասնակցումներ ==


== Քվեարկության պատմություն ==
Դանիան տվել է ավելի շատ միավորներ

Դանիան ստացելէ ամենաշատ միավորները


== Մանկական Եվրատեսիլը Դանիայում ==
Կարիրիի գավառ

Կարիրիի գավառ (պորտ.՝ Microrregião do Cariri)՝ գավառ Բրազիլիայում, մտնում է Սեարա նահանգի մեջ։ Մտնում է Ժագուարիբի նահանգի մարզի մեջ։ Բնակչությունը կազմում է 519 055 մարդ 2006 թվականի տվյալով։ Զբաղեցված տարածքը 4115,828  կմ²։ Բնակչության խտությունը 50,1 մարդ/կմ²։


== Վիճակագրություն ==
Համախառն ներքին արտադրանքը կազմել է 320 358 076,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 3 136,02 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,658


== Գավառի կազմ ==
Գավառի կազմի մեջ են մտնում հետևյալ համայնքները.

Արակատի
Ֆորտին
Նախահաշվային արժեք

Նախահաշվային արժեք, շինարարության, ձեռնարկությունների, կառույցների, շենքերի կամ դրանց առանձին մասերի, գործարկվող հերթերի ու համալիրների շինարարության (ընդլայնման, վերակառուցման)՝ նախագծերի հիման վրա կազմված և ընդունված կարգով հաստատված ծախսեր։ Շինմոնտաժային աշխատանքների նախահաշվային արժեքը բաղկացած է ուղղակի ու վերադիր ծախսերից և պլանային կուտակումից։ Ուղղակի ծախսերին վերաբերում են բանվորների հիմնական աշխատավարձը, նյութերի և արտադրանքի արժեքը, շինարարական մեքենաների ու մեխանիզմների շահագործման ծախսերը, իսկ վերադիրին՝ արտադրության պրոցեսի սպասարկման ու կառավարման ծախսերը։ Պլանային կուտակումը շինարարական կազմակերպությունների նորմատիվային շահույթն է։
Լոպուշնոե (այլ կիրառումներ)

Լոպուշնոե, կարող է վերաբերել՝

Լոպուշնոե - գյուղ, Ուկրաինայի Անդրկարպատյան մարզի Մեժգորեի շրջանում
Լոպուշնոե - գյուղ, Ուկրաինայի Խմելնիցկիի մարզի Իզյասլավի շրջանում
Պասանգ Լհամու Շերպա

Պասանգ Լհամու Շերպա նեպալ.՝ पासाङ ल्हामु शेर्पा, դեկտեմբերի 10, 1961(1961-12-10), Lukla, Սոլուկհումբու, Koshi Pradesh, Նեպալ - ապրիլի 22, 1993(1993-04-22), Էվերեստ), նեպալցի կին լեռնագնաց, ով համարվում է աշխարհի ամենաբարձր լեռնագագաթը՝ Էվերեստը նվաճած առաջին կինը։


== Կենսագրություն ==
Ծնվել է լեռնագնացների ընտանիքում և պատանեկան տարիքից վարժվել լեռներ մագլցելուն։ Հաջողությամբ նվաճել է մի շարք դժվարամատչելի ու բարձր լեռնագագաթներ՝ Մոնբլանը, Չո Օյուլը, Յալապիկը, Պիսանգ Հիմալը և այլն։ Երեք անգամ փորձել է բարձրանալ Էվերեստ, բայց այդ փորձերն անհաջող ավարտ են ունեցել։ Չորրորդ փորձն իրականացրել է 1993 թվականի ապրիլի 22-ին՝ ընտրելով Հարավարևելյան լեռնաշղթայի հարավային երթուղին։
Առավոտյան եղանակը պարզ էր ու պայծառ և այդպիսին մնաց նաև մինչև 8,848 մետրանոց գագաթին հասնելը։ Բայց ուղեկցող շերպերից մեկը՝ Էվերեստը մինչ այդ հինգ անգամ նվաճած Սոնամ Չերինգը, լրջորեն հիվանդացել էր, և չնայած Պասանգ Լհամուի գործադրած ջանքերին, նրա կյանքը փրկել չհաջողվեց։ Վայրէջքի ժամանակ, ինչպես սովորաբար լինում է լեռներում, եղանակը կտրուկ փոխվեց, ու մոլեգին փոթորիկը խլեց խիզախ կին լեռնագնացի կյանքը։ Հետագայում լիտվացի լեռնագնաց Վլադաս Վիտկաուսկասի օգնությամբ կարողացան իջեցնել նրա դիակը։
Պասանգ Լհամուն հետմահու բարձր պատիվների արժանացավ ինչպես իր հայրենիքում, այնպես էլ աշխարհի այլ լեռնագնացների շրջանում։ Նրա հուղարկավորության օրը հայտարարվեց ազգային սգի օր։ Նա առաջին կինն էր, ում Նեպալի թագավորը պարգևատրեց այդ երկրի բարձրագույն պետական պարգևով՝ «Nepal Tara» («Նեպալի աստղ») շքանշանով, նրա անունը ներառվեց ազգային հերոսների ցուցակում։ Մայրաքաղաք Կատմանդուում կանգնեցվեց Պասանգ Լհամուի բարձր հուշարձանը, Նեպալի կառավարության որոշմամբ Մահալանգուր լենաշղթայի Ջասամբա Հիմալ լեռնագագաթը (7,315 մ) կոչվեց նրա անունով, գյուղատնտեսության նախարարությունը նրա անունով կոչեց ցորենի նորաստեղծ տեսակներից մեկը, Նեպալի արևելքում՝ Ջհապա շրջանի Դհուլաբարի քաղաքում բացվեց նրան նվիրված հուշաթանգարան, Տրիշուլի-Դունչե 117 կիլոմետրանոց ավտոմայրուղուն, ինչպես նաև մի շարք հիվանդանոցների, դպրոցների շնորհվեց խիզախ կին լեռնագնացի անունը, թողարկվեց նրա պատկերը կրող նամականիշ։


== Ծանոթագրություններ ==


== Արտաքին հղումներ ==
Պասանգ Լհամու Շերպա
Պասանգ Լհամու հիմնադրամ
Համառոտ կենսագրություն՝ լուսանկարով
Հայոց ցեղասպանության հուշարձան (Թեհրան)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, հուշարձան Իրանի Թեհրան քաղաքի Սուրբ Սարգիս մայր տաճարի բակում։


== Պատմություն ==
Հուշարձանը նվիրված է Հայոց Ցեղասպանության զոհերի հիշատակին։ Հուշարձանի նախագծման աշխատանքները կատարվել են 1969-1971 թվականներին, կառուցումն ավատվել է 1973 թվականին, տեղադրվել է 1973 թվականի ապրիլի 24-ին Թեհրանի Սուրբ Սարգիս մայր տաճարի բակում։ Հուշարձանը կառուցվել է Արսեն Տեր-Հակոբյանի միջոցներով՝ ի հիշատակ իր ծնողների՝ Գրիգոր և Մաշինկա Տեր-Հակոբյանների։ Հուշարձանը կազմված է պատվանդանի վրա վեր խոյացող երեք խաչքարերից, որոնց դիմաց՝ պատվանդանի վրա թևերը տարածած արծիվն է։ Հուշարձանի վրա մակագրված է.


== Հեղինակներ ==
Ճարտարապետ՝ Սերոժ Սուքազյան (առաջին փուլ)


== Տես նաև ==
Սուրբ Սարգիս մայր տաճար


== Պատկերասրահ ==
Հայոց ցեղասպանության 102-րդ տարելիցի հիշատակի արարողություն Սուրբ Սարգիս մայր տաճարի բակում, հուշարձանի հարևանությամբ
		
		
		
		
		


== Ծանոթագրություններ ==


== Աղբյուրներ ==
"Alik" daily magazine, Tehran (1975).
85 Commémoration du Génocide des Arméniens. Publication du Comité uni pour la Commémoration du Génocide arménien. Montréal, 2000.
Օտոգա շրջան (Ալաբամա)

Օտոգա (անգլ.՝ Autauga County), ԱՄՆ Ալաբամա նահանգի շրջաններից մեկը։ Ընդհանուր տարածությունը 1.538 կմ² է, բնակչությունը՝ 54.571 մարդ (2010 թ. տվյալներով)։ Շրջկենտրոնն է Փրատվիլ բնակավայրը։ Կազմավորվել է 1818 թ.։


== Ծանոթագրություններ ==
Աղվեսանման սկյուռ

Աղվեսանման սկյուռ կամ սև սկյուռ (լատ.՝ Sciurus niger, «սև սկյուռ») սկյուռանմանների ընտանիքին պատկանող կաթնասուն, ապրում է Հյուսիսային Ամերիկայում։


== Նկարագրություն ==
Մարմնի երկարությունը հասնում է 45-ից մինչև 70 սմ, ընդ որում՝ պոչի երկարությունը 20-ից մինչև 33 սմ է։ Կենդանու քաշը կազմում է 500-1000 գ։ Մորթու գույնը պայմանավորված է ենթատեսակով գույնը կախված է ենթատեսակից՝ բաց դարչնագույն դեղնավունից մինչև մուգ շագանակագույն, սև։ Որոշ տեսակների որովայնը սպիտակ է, որոշների դնչին և պոչին սպիտակ նշան կա։


== Տարածվածություն ==
Աղվեսանման սկյուռը տարածված է Հյուսիսային Ամերիկայի արևելյան մասում, հարավային Կանադայից մինչը հյուսիսային Մեքսիկա։


== Կենսակերպ ==
Աղվեսանման սկյուռը շատ շարժուն ու ակտիվ է ցերեկը։ Բազմացման շրջանում կենդանիները գործածում են ինքնաշեն բներ կամ փչակներ։


== Սնունդ ==
Աղվեսանման սկյուռների սննդակարգը բաղկացած է ծառերի սերմերից, ընկույզից, հատապտուղներից, մրգերից, ծառերի կեղևից, բողբոջներից, միջատներից, թռչունների ձվերից և մանր սողուններից։ Նրանք իրենց սննդի մի մասը թաղում են որպես ձմեռվա պաշար, ինչն էլ նպաստում է բույսերի տարածմանը։


== Վերարտադրություն ==
Աղվեսանման սկյուռները տարին երկու անգամ՝ ամռանը և ձմռանը սերունդ են ունենում։ Ձագերը լույս աշխարհ են գալիս կույր ու մերկ։ Մոտ երեք ամիս անց նրանք դառնում են ինքնուրույն, իսկ մեկ տարի անց հասնում են սեռական հասունության։ Առավելագույն կյանքի տևողությունը 12,6 տարի է իգական սեռի և 8,6 տարի՝ արական սեռի համար։


== Բնական թշնամիներ ==
Աղվեսանման սկյուռների թշնամիները մարդն է(որսորդ), իսկ կենդանական աշխարհում՝ բազեները, օձերը և լուսանները։


== Ենթատեսակներ ==
Sciurus niger niger
Sciurus niger avicennia
Sciurus niger vulpinus
Sciurus niger cinereus
Sciurus niger shermani


== Ծանոթագրություններ ==
Սավինի լե Թամփլ

Սավինի-լե-Թամփլ (ֆր.՝ Savigny-le-Temple) համայնք է հյուսիսային Ֆրանսիայի Սենա և Մարնա դեպարտամենտներում։Սավինա-լե-Թամփլի ադմինիտրատիվ կենտրոնը Մալյոնի շուրջն է։ 2014 թվականի տվյալներով համայնքի բնակչությունը կազմում է 30 172 մարդ, Սավինա-լե-Թամփլը ըստ բնակչության 5-րդն է դեպարտամենտում։ Քաղաքապետն Մարի-Լան-Պիշերին է։
Գյուղն առաջին անգամ  հիշատակվել է 986 թվականին  Sabiniacum potesta.


== Աշխարհագրական դիրքը ==
Համայնքը գտնվում է հյուսիսային Ֆրանսիայում,Սենա և Մարնա դեպարտամենտներում, Փարիզից 30 կմ հեռավորության վրա։ Սավինա-լե -Թեմփլիը  մտնում է Գրան -Փարի-Սյուդ ագլոմերացիայի  և «նոր քաղաք» Սենարի մեջ (քաղաք 10 միավորված համայնքներից)։ Համայնքով անցնում է A5 ավտոճանապարհը։


== Բնակչություն ==
Համաձայն 2013 թվականի մարդահամարի Սավինա-լե-Թամփլումբնակվում էր 30 068 մարդ (48,8% տղամարդ և 51,02% կին), համայնքում կար 9981 տնային տնտեսություններ, 7724 ընտանիքներ։ Ըստ տարիքային տարբերությունների համայնքի բնակչության պատկերը հետևյալն է․ 14 տարեկանից փոքր բնակիչներ- 27,8 %, 15-ից 29 տարեկաններ 20,9 %, 30-ից 44 տարեկաններ ՝  23,01%, 45-ից մինչև 59 տարեկաններ ՝ 18,1 %, և 10,1 % 60 և ավելի տարեկաններ։
9981 տնային տնտեսություններից 77,4 % կազմել են ընտանիքներ․ 18,2 %-ը զույգեր են երեխաների հետ, 45,8 %-ը զույգեր են առանց երեխաների, 13,4 %-ը կազմում են ընտանիքներ մեկ ծնողի հետ։ 15 տարեկանից բարձր բնակիչների 53,2 % ամուսնացած են, 46,8 %-ն ամուսնացած չեն։
15 տարեկանից բարձր բնակչության (18 751 մարդ) 29,0 %-ը կրթություն չունեին, կամ ունեին միայն  նախնական կրթություն կամ էլ միայն քոլեջ էին ավարտել, 22,4 %-ը կամ ունեին լրիվ միջնակարգ կրթություն կամ էլ ստացել էին լիցեի ավարտական ատեստատ, կամ էլ ունեին միջին մասնագիտական կրթություն, 22,1 %-ը ունեին  կրճատված բարձրագույն կրթություն և 26,5 %-ը ստացել էին լրիվ բարձրագույն կրթություն։
2013 թվականին 19 865 աշխատունակ մարդկանցից(15-ից 64 տարեկան) 15 298-ը տնտեսապես ակտիվ էին, 4567-ը ոչ ակտիվ (ակտիվության ցուցանիշը ՝ 77,0%, իսկ 2008 թվին՝ 75,4%)։ 15 298 աշխատունակ ակտիվ բնակիչներից աշխատում էին 13 249 մարդ (6777 տղամարդ և 6472 կին), 249-ը գործազուրկ էին (գործազրկությունը ՝ 10,3 %)։ 4567 աշխատունակ ոչ ակտիվ քաղաքացիների 2225-ը աշակերտներ կամ ուսանողներ էին, 1033-ը ՝ թոշակառուներ,իսկ 1311-ը ոչ ակտիվ էին այլ պատճառներով։ Համայնքում 
բնակչության տեղաբաշխումն ըստ զբաղվածության ոլորտի ունի հետևյալ պատկերը․ 2,3 %-ը արհեստավորներ,առևտրականներ,ձեռնարկությունների ղեկավարներ, 8,5 %-ը ՝ ինտելեկտուալ ոլորտի աշխատողներ, 19,6 %-ը սոցիալական ոլորտի աշխատողներ, 24,5 %-ը ՝ պետական ծառայողներ, 14,5 %-ը բանվորներ, 12,5 %-ը՝ թոշակառուներ։ 2013 թվականին մեկ բնակչի միջին եկամուտը ամսական կազմում էր 2054 €, տարեկան ՝  24 643 € :


== Ծանոթագրություններ ==


== Արտաքին հղումներ ==
Աստղաձոր (գետ)

Անվան այլ կիրառումների համար տե՛ս՝ Աստղաձոր (այլ կիրառումներ)Աստղաձոր, գետ Գեղարքունիքի մարզում՝ Սևանա լճի ավազանում։ Սկիզբ է առնում Վարդենիսի լեռնաշղթայի Բացսար լեռան արևմտյան լանջերից՝ 2599 մ բարձրությունից։ Երկարությունը 16,7 կմ է, ջրհավաք ավազանը՝ 43 կմ²։ Գետահովիտը վերին հոսանքում V-աձև է, մնացած մասերում՝ տաշտակաձև։ Սնումը խառն է, տարեկան միջին ծախսը՝ 43 մ³/վ։ Ջրերն օգտագործվում են ոռոգման նպատակով։


== Ծանոթագրություններ ==
Ապագայի վայրի աշխարհը (մուլտսերիալ)

«Ապագայի վայրի աշխարհը» (անգլ.՝ The Future Is Wild «Ապագայի վայրի աշխարհը» հեռուստաֆիլմի հիման վրա մուլտսերիալ՝ նկարահանված 2007 թ. ԱՄՆ-ում, 4 դեռահասների ճանապարհորդությունների մասին այն իրադարձությունների ժամանակ, որոնք նկարագրված են ֆիլմում։ Համաձայն մուլտսերիալի՝ 10.000 տարի անց կտիրի սառցի դարաշրջանը՝ մարդկությանը մահվամբ սպառնացող։ Գաղթելու վայրի հետախուզման համար Սի Ջին ռոբոտների խմբի հետ ժամանակի մեքենայով տեղափոխվում է 200 մլն տարի ապագա։ Ընկնելով նավակող` Սկվիբբին ռոբոտների խմբից դուրս է գալիս և աշխատեցնում ժամանակի մեքենան դեպի 21-րդ դար, ուր նրան են հանդիպում Իտանը, Լուիսը և Էմիլին։


==== Սյուժե ====
Էմիլին, Իտանը և Լուիսը ծանոթանում են ապագայից եկած մի աղջկա հետ` Սի Ջիի։ Նրանք իմանում են, որ 10.000 տարի անց մոլորակը կհայտնվի ոչնչացման եզրին և մարդկանց անհրաժեշտ կլինի գտնել նոր տուն հեռավոր ապագայում։ Խիզախ Սի Ջին մեկնում է վտանգավոր ճամփորդության, որպեսզի օգնի մարդկությանը։ Ընկերները որոշում են մեկնել նրա հետ` երազելով հասկանալ ապագայի աշխարհի բոլոր գաղտնիքները։


==== Սերիաների ցուցակ ====
Որոշ դիպվածներում ցուցադրված է տեղի կենդանիների տեսակետները։


== Ծանոթագրություններ ==
Տաշտամակ

Տաշտամակ (ռուս.՝ Таштамак, բաշկիրերեն՝ Таштамаҡ), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 570 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարմրաճակատ սերինոս

Կարմրաճակատ սերինոս (լատ.՝ Serinus pusillus), սերինոսների ընտանիքի թռչուն։ Նստակյաց է, տարածված։


== Արտաքին կառուցվածք ==
Մարմնի երկարկարությունը 12 սմ է, թևերի բացվածքը՝ 21-23 սմ, կենդանի զանգվածը՝ 10-12 գ։ Փոքր, խայտավոր թռչուն է։ Պոչի եզրերի և առաջնային փետուրների երկայնքով ձգվում են դեղին շերտեր։ Բնադրման շրջանում հասուն արուի պուխը և կուրծքը մուգ սև են, գագաթի առջևի մասը՝ հրակարմիր։ Էգի ընդհանուր գունավորումն ավելի մոխրագույն է, գոտկատեղը՝ խայտերով, ճակատին կա փոքր կարմիր բիծ։ Հետբնադրման շրջանի անհատները նման են բնադրման շրջանի էգին։ Երիտասարդի փետրածածկը դարչնագույն-նարնջագույն է։


== Կենսակերպ ==
Կարմրաճակատ սերինոսները երամներ են կազմում հետբնադրման շրջանում։ Առատ ձյան պայմաններում կեր է փնտրում ուղղաբերձ ժայռերում։ Բնակվում է թեք, չոր լեռնալանջերին, սաղարթավար կամ գիհու նոսրանտառներում, ձմռանը՝ գետահովիտներում, պտղատու այգիներում, կիսաանապատներում։ Գարնանային առաջին հարսանեկան զույգերը ձևավորվում են մարտի վերջից։ Խոսրովի անտառ արգելոցում լիարժեք երգող արուները գրանցվել են մարտի վերջից ապրիլի սկիզբը։


== Բնադրում ==
Բների կառուցումն սկսվում է մայիսի առաջին տասնօրյակին։ Բույնը գավաթաձև է՝ խոտաբույսերից, ցողուններից։ Բնադրում է ժայռաճեղքերում կամ խիտ թփուտներում (կառուցում են էգն ու արուն)։ Դնում է 17 մմ տրամագծով, կապտավուն սպիտակ՝ վարդագույն պտերով ու գծիկներով 3-5 ձու։ Թխսակալում է էգը՝ 14-15 օր։ Երիտասարդ, թռիչքին լավ տիրապետող ձագերի ընտանեկան խմբերը հայտնվում են հուլիս-օգոստոսին։ Բնադրման ընթացքում չափազանց զգույշ է։ Գունագեղ փետրավորման և անազատ պայմաններին արագ հարմարվելու շնորհիվ գեղագիտական արժեք է ներկայացնում։


== Սննդառություն ==
Սնվում է սերմերով, որոշ անողնաշարավորներով։


== Արտաքին հղումներ ==
Позвоночные животные России: Корольковый вьюрок(չաշխատող հղում)
Բաբեկի շրջան

Անվան այլ կիրառումների համար տե՛ս՝ Բաբեկ (այլ կիրառումներ)Բաբեկի շրջան (ադրբ.՝ Babək rayonu), շրջանի կարգավիճակով վարչատարածքային միավոր Ադրբեջանի Հանրապետության կազմում գտնվող Նախիջևանի Ինքնավար Հանրապետությունում։ Վարչական կենտրոնը Բաբեկ քաղաքն է։


== Պատմություն ==


=== Ժամանակակից պատմություն ===
Բաբեկի շրջանը ձևավորվել է 1978 թվականի հոկտեմբերի 23-ին Խորհրդային Ադրբեջանի կոմունիստական կուսակցության առաջին քարտուղար Հեյդար Ալիևի կարգադրությամբ՝ ընդգրկելով նախկին Նախիջևանի շրջանի տարածքի մեծ մասը։


== Աշխարհագրություն ==


=== Վարչատարածքային նկարագիր և տեղադրություն ===
Բաբեկի շրջանը հյուսիսում սահմանակից է Հայաստանի Հանրապետության Սյունիքի մարզին, հարավում՝ Իրանի Իսլամական Հանրապետության Արևելյան Ադրբեջան և Արևմտյան Ադրբեջան նահանգներին։
Բաբեկի շրջանի ընդհանուր տարածքը կազմում է 82,842 կմ2։ Վարչական կենտրոնը Բաբեկ քաղաքն է։ Բացի վարչական կենտրոնից շրջանն ունի նաև 35 գյուղ։


=== Լեռնագրություն ===
Շրջանի տարածքը զբաղեցնում են Զանգեզուրի, Վայքի լեռների բլուրները, Նախիջևանի հարթավայրը։ Շրջանի ամենաբարձր կետը Բզղոն լեռն է, որն ունի 2476 մ բարձրություն։


=== Ջրագրություն ===
Բաբեկի շրջանի տարածքով հոսում են Արաքս, Նախիջևան և այլ գետեր։ Շրջանի տարածքում են գտնվում Ուզունոբայի, Ներամի, Սիրաբի Կահաբի ջրամբարները։
Շրջանը հարուստ է հանքային ջրերով։ Դրանցից են Սիրաբի և Վայխիր հանքային ջրերի աղբյուրները։ 


=== Կլիմա ===
Տարվա եղանակով պայմանավորված՝ Բաբեկի շրջանի կլիման փոփոխական է։ Ամռանը կլիման չոր շոգ է, կիսաանապատային, չոր տափաստանային, իսկ ձմռանը՝ չոր ցուրտ։


== Բնակչություն ==
2017 թվականի հունվարի 1-ի դրությամբ շրջանի բնակչությունը 74,300 է։


== Տնտեսություն ==
Տնտեսության հիմնական ճյուղը գյուղատնտեսությունն է։


== Կրթություն և գիտություն ==
Բաբեկի շրջանում գործում է 38 հանրակրթական դպրոց, 6 արտադպրոցական և 1 նախադպրոցական դաստիարակության հաստատություն, 5 մանկական երաժշտական դպրոց, ինչպես նաև 41 գրադարան։


== Մշակույթ ==
Շրջանում գործում է երկու թանգարան։


== Առողջապահություն ==
Շրջանն ունի առողջապահական մի շարք հաստատություններ, այդ թվում՝ շրջանի կենտրոնական հիվանդանոց, ծննդատուն, 2 շրջանային հիվանդանոցներ, 16 բժշկական ամբուլատորիա, 14 ֆելդշերա-մանկաբարձական կենտրոններ, 4 ֆելդշերային հենակետեր, հիգիենիկ և համաճարակաբանական կենտրոն։


== Տես նաև ==
Նախիջևանի Ինքնավար Հանրապետության վարչական բաժանում


== Ծանոթագրություններ ==
Մացուկավա (գյուղ)

Անվան այլ կիրառումների համար տե՛ս՝ Մացուկավա (այլ կիրառումներ)Մացուկավա (ճապ.՝   松川村  'Մացուկավա-մուրա'), գյուղ Ճապոնիայում։ Գտնվում է Նագանոյի պրեֆեկտուրայում։ Գյուղի ամբողջ մակերեսը կազմում է 47,08 կմ², բնակչությունը՝ 9896 մարդ, իսկ խտությունը 210,20 մարդ/կմ²։


== Աշխարհագրական դիրք ==
Գյուղը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Օմատի, Աձումինո քաղաքների, և Իկեդա ավանի հետ։


== Բնակչություն ==
Բնակչությունը կազմում է 9896 մարդ (2014 թվականի օգոստոսի 1), խտությունը՝ 210,20 մարդ/կմ²։


== Սիմվոլիզմ ==
Գյուղի ծառը համարվում է Pinus densiflóra-ն, ծաղիկը՝   Rhododendron molle-ն։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Բարձրաբերդի ավետարան

Բարձրաբերդի ավետարան, Կոստանդին Ա. Բարձրբերդցի Կաթողիկոսի ձեռագիր Ավետարան, 13-րդ դարի հայերեն ավետարան (1248), որի կազմը պատրաստվել է 1254 թվականին։ Ընդգրկված է Մեծի Տանն Կիլիկիոյ Կաթողիկոսության թանգարանի հավաքածուում՝ № 8 ինվենտար համարի ներքո։
Բարձրաբերդի ավետարանը ներկայացվել է Նյու Յորքի Մետրոպոլիտեն թանգարանում բացված «Արմենիա» ցուցահանդեսում (22/09/2018-13/01/2019):


== Նկարագրություն ==

Բարձրաբերդի ավետարանի մի երեսի չորս անկյուններում ավետարանիչների խորհրդանիշերն են, կենտրոնի քառատերևի խորքում` գահին բազմած Քրիստոսը, մյուս երեսին պատկերված է Խաչելության տեսարանը։ Ավետարանը ստեղծել է, հավանաբար, Հռոմկլայում 13-րդ դարի մանրանկարիչ և գրիչ, Կիլիկիո Հռոմկլայի դպրոցի առաջին վարպետներից Կիրակոսը (Կյուրակոս), ով 1249 թվականին Հռոմկլայում պատկերազարդել է մեկ այլ Ավետարան։


== Տես նաև ==
Մեծի Տանն Կիլիկիոյ Կաթողիկոսութիւն
Կիլիկիայի կերպարվեստ
Հայ մանրանկարիչների ցանկ


== Ծանոթագրություններ ==


== Արտաքին հղումներ ==
Ավետարանի լուսանկարը


== Աղբյուրներ ==
Nersessian, Vrej. Treasures From the Ark: 1700 Years of Armenian Christian Art. British Library, 2001. no. 35.
Evans, Helen C., ed. Byzantium: Faith and Power (1261-1557). New York, New Haven, and London: The Metropolitan Museum of Art, 2004. no. 156, p. 270.
198 (թիվ)

198 (հարյուր իննսունութ), բնական թիվ է։


== Աստղագիտության մեջ ==
(198) Ամպելան Աստերոիդների գլխավոր գոտու S դասի աստերոիդ է։


== Այլ ոլորտներում ==
Յունիկոդում 00C616-ը «Æ» (Latin Capital Letter Ae) նշանի կոդն է։
Տարվա 198-րդ օրը հուլիսի 17-ն է (նահանջ տարիներին՝ հուլիսի 16-ը)


== Տես նաև ==
198 թ.,
Մ.թ.ա. 198 թ.
Լա Կոչա (դեպարտամենտ)

Լա Կոչա (դեպարտամենտ) իսպ.՝ Departamento de La Cocha դեպարտամենտ Արգենտինայում, Տուկուման պրովինցիայի կազմում։ Տարածքը՝ 917կմ2։ Բնակչությունը՝ 17,7 հազար մարդ։ Բնակչուտյան խտությունը 19,3 մարդ/կմ2։ Վարչական կենտրոնը՝ Լա Կոչա։


== Աշխարհագրություն ==
հյուսիսում՝ Խուան Բաուտիստա Ալբեռդի դեպարտամենտին
արևելքում՝ Գրաներոս դեպարտամենտին
հարավում՝ Կատամարկա դեպարտամենտին
արևմուտքում՝ Խուան Բաուտիստա Ալբեռդի դեպարտամենտին


== Խոշորագույն բնակավայրերը ==
Մոնսալե

Մոնսալե (ֆր.՝ Montsalès), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 239 մարդ, բնակչության խտությունը` 19.17 մարդ/կմ²։ Բնակավայրը զբաղեցնում է 12.47 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Թուլուզ քաղաքից` 110 կմ հյուսիս-արևելք, Ռոդեզ քաղաքից` 55 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 135 աշխատունակ (15-64 տարեկան)  բնակիչ, որոնցից ակտիվ էին 95-ը, իսկ ոչ ակտիվները` 40։ Ակտիվության ցուցանիշը կազմում է 70,4 %։ 95 աշխատունակ մարդկանցից աշխատել է 90 անձ (48 տղամարդ և 42 կին)։ Գործազուրկ են եղել 5 անձ (2 տղամարդ և 3 կին)։ 40 անաշխատունակներից 7-ը եղել են աշակերտներ կամ ուսանողներ, 19-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տերպինհիդրատ

Տերպինհիդրատ. պ-մենթանդիոլ 1,8-ի միահիդրատը։ Անգույն, անհոտ, դառնահամ բյուրեղներ են, հալման ջերմաստիճանը՝ 115°С։ Քիչ է լուծվում ջրում, լուծվում է սպիրտում։ Ստանում են a-պինենի և նոսր ծծմբական թթվի փոխազդեցությամբ։ Օգտագործվում է տերպինեոլի (եղրևանու հոտով նյութ, օգտագործվում է օծանելիքի արդյունաբերության մեջ, նաև որպես պլաստիֆիկատոր, ֆլոտացնող նյութ, հոտավետ նյութերի ելանյութ) արտադրության և բժշկության (որպես խորխաբեր միջոց) մեջ։ Մեծ քանակներն առաջացնում են փսխում։ Թողարկվում է փոշու և հաբերի ձևով։
Էլի (դերասան)

Անվան այլ կիրառումների համար տե՛ս՝ Էլի (այլ կիրառումներ)Էլի (հոկտեմբերի 10, 1968(1968-10-10), Ռաջահմանդրի, East Godavari district, Անդհրա-Պրադեշ, Հնդկաստան), Հարավային Հնդկաստանի դերասաններից, ով խաղացել է ավելի քան 1000 ֆիլմերում։


== Կենսագրություն ==
Էլին ծնվել է աղքատ ընտանիքում Ռաջահմանդրիում, Անդրա Պրադեշում, որը գտնվում է Հնդկաստանում։ Նրա հայրը դերձակ էր, իսկ մայրը տնտեսուհի։ Նա ունի մեկ եղբայր, որի անունը Խայյում է և ով նույնպես դերասան է։ Նա ամուսնացել է հունվարի 23-ին 1994 թվականին Մանդապետայում և ունի երկու դուստր և մեկ որդի։


== Կարիերա ==
Էլին մտավ ֆիլմերի ստեղծման մեջ Ջուտի Մոհան Միտրայի՝ Ռաջահմանդրիի երաժշտական ընկերության օգնությամբ։ 
Երբ երեխա էր խաղաց մի քանի ֆիլմերում։ Եվ երբ արդեն շատ մեծ էր երեխա դերասան լինելու, Էլին դարձավ կոմեդիաների հեղինակ։
Ռեժիսոր Ս.Վ.Կրիշնա Րեդդին նրան տվեց կոմեդիաների դերեր իր ֆիլմերում։ Էլին ստեղծեց իր անձնական ոճը, որը ճանաչվածէր Չաատա անունով։
Էլին հանդես եկավ Կաննադա ֆիլմ Սուպերի մեջ։
Նա նաև հակաքոր դեղի՝ Մանմօհան Ջադո Մալաամ ապրանքանիշի գլխավոր հեղինակն է։


== Մրցանակներ ==
2014
2-րդ hարավհնդկական hամաշխարհային ֆիլմերի մրցանակ
բալուփու


== Ծանոթագրություններ ==


== Արտաքին հղումներ ==
Ali Internet Movie Database կայքում
Ուչփունար

Ուչփունար, գյուղ Օսմանյան կայսրությունում, Տրապիզոնի վիլայեթի Ունիեի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Մարատունդա

Մարատունդա (հուն․՝ Μαραθούντα), գյուղ Կիպրոսի Հանրապետության Պաֆոսի շրջանում։ Ըստ 2001 թվականի տվյալների՝ բնակչությունը կազմում է 250-260 մարդ։ Տեղակայված է Պաֆոս քաղաքից 6 կմ դեպի արևելք։


== Ժողովրդագրություն ==


== Ծանոթագրություններ ==
Տոոցի (գյուղ, Վիռու շրջան)

Անվան այլ կիրառումների համար տե՛ս՝ ՏոոցիՏոոցի (էստ․՝ Tootsi), գյուղ Էստոնիայի Վիրումաա նահանգի Վիռու շրջանում։
2011 թվականի տվյալներով գյուղում բնակվում էր 30 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գերսևանովկա

Գերսևանովկա (ուկրաիներեն՝ Герсеванівка), գյուղ Ուկրաինայի Խարկովի մարզի Լոզովայայի շրջանում։ Հիմնադրվել է 1905 թվականին։
2001 թվականի տվյալներով Գերսևանովկա գյուղում բնակվում էր 413 մարդ։ Բնակավայրը զբաղեցնում է 0,246 կմ² տարածք։ Բնակչության խտությունը կազմում էր 1678,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կյուրասաո (խմիչք)

Անվան այլ կիրառումների համար տե՛ս՝ Կյուրասաո (այլ կիրառումներ)Կյուրասաո (Curaçao), բուրումնավետ լիկյոռ, պատրաստվում է գինու սպիրտից, չորացրած նարնջի կեղևից, մշկընղկույզից, մեխակից և դարչինից։ Կարող է լինել նարնջագույն, կապույտ, կանաչ կամ անգույն։
Այս խմիչքի հայրենիքը Կյուրասաո կղզին է, մտնում է Վեստ Ինդիայի հոլանդական կղզիների մեջ (Կարիբյան ծովի մեջ)։
Պարունակում է 30 % սպիրտ։
Գոյություն ունեն Կյուրասաոի տարբեր տեսակներ. սպիտակ Կյուրասաո (White Curaçao), կանաչ Կյուրասաո (Green Curaçao), նարնջագույն Կյուրասաո (Orange Curaçao), կապույտ Կյուրասաո (Blue Curaçao)։
Աշխարհում հայտնի կոկտեյլներց մեկը պատրաստվում է Բլու Կյուրասաո լիկյոռի օգնությամբ (Monin Blue Curaçao)։


== Արտաքին հղումներ ==
«Գինու աշխարհ» Կյուրասաոի մասին Archived 2014-07-29 at the Wayback Machine.
Իսպաս

Իսպաս (ուկրաիներեն՝ Іспас), գյուղ Ուկրաինայի Չեռնովցիի մարզի Վիժնիցայի շրջանում։
2001 թվականի տվյալներով Իսպաս գյուղում բնակվում էր 4 440 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սերգեյ Շաբլավին

Սերգեյ Պետրովիչ Շաբլավին (ապրիլի 7, 1944(1944-04-07), Kirsanov, Տամբովի մարզ, ՌԽՖՍՀ, ԽՍՀՄ), ռուս նկարիչ։


== Կենսագրություն ==
Ծնվել է 1944 թվականի ապրիլի 7-ին Տամբովի մարզի Կիրսանով քաղաքում։ 1967 թվականին ավարտել է Մոսկովյան ինժեներա-ֆիզիկական համալսարանը (կիբերնետիկայի ֆակուլտետ)։ 1979 թվականից մինչև 1981 թվականը սովորել է Նաոչնու ժողովրդական արվեստի համալսարանում։ 1977 թվականին մասնակցել է Վենետիկի բիենալեին։ Ապրում և աշխատում է Մոսկվայում և Քյոլնում։


== Աշխատանքները գտնվում են հետևյալ հավաքածուներում ==
Տրետյակովյան պատկերասրահ, Մոսկվա։
Ժամանակակից արվեստի թանգարան ART4.RU, Մոսկվա։
Եվգենիյ Նուտովիչի ժողով, Մոսկվա։
Բոխում թանգարան, Գերմանիա։
Քունցտհալլե, Վիլգելմսհաֆեն, Գերմանիա։
«Բաեր» ֆիրմայի թանգարան, Լևերկուզեն, Գերմանիա։
Կունստկրայս, Մեպպեն, Գերմանիա։
Ջեյն Վուրխիս Զիմմերլիի թանգարան, Նորտոնի հավաքածու և Նենսի Դոջ, Ռատգերսի համալսարան, Նյու-Բրանսուիկ, Նյու Ջերսի, ԱՄՆ։
Տրանսիլվանիա համալսարանի թանգարան, Լեքսինգտոն, ԱՄՆ։
Արգելված արվեստի թանգարան, Աշդոդ, Իսրայել:
Բար-Գերա, Իսրայել։


== Անհատական ցուցահանդեսներ ==
2006 — «Լանդշաֆտի բանաձևը»։ Այդան պատկերասրահ, Մոսկվա։
2006 — «Անհետացում»։ Ֆայն Արտ պատկերասրահ, Մոսկվա։
2004 — «Սերգեյ Շաբլավին — нон-конформист»:  Կուաեդվլիգ պատկերասրահ, Մաաստրիխտ, Նիդերլանդներ
1998 — «Սերգեյ Շաբլավին»։ Galerie am Werk, Լևերկուզեն, Բաեր, Վիեզդորֆ,Գերմանիա։
1996 — «Շրջաններն և քառակուսիներ»։ Ռեյխարդ պատկերասրահ, Ֆրանկֆուրտ, Գերմանիա։
1995 — «Ժամանակի հատում»։ Մոսկվա։
1994 — «Պատրանք — նշան — իրականություն»։ Ֆայն Արտ պատկերասրահ, Մոսկվա։
1986 — «Տարածք և ձև»։ ВЦК, Մոսկվա։
1985 — «Ավանդույթի եզրերին»։ ՄԻՖԻ, Մոսկվա։
1984 — «Շրջանի քառակուսի»։ Մոսկվա։


== Հղումներ ==
Сергей Шаблавин на сайте www.gif.ru Archived 2020-05-03 at the Wayback Machine.
Сергей Шаблавин на сайте Айдан галереи
Сергей Шаблавин на сайте Галереи Файн Арт
Сергей Шаблавин на сайте музея ART4.RU


== Աղբյուրներ ==
Ковалёв А. Сергей Шаблавин. «Формула пейзажа» // TimeOut. — 2006. — 16 ноября.
Кулик И. Окружная дорога // Коммерсантъ. — 2006. — 16 ноября.
Տաք շոկոլադ (ֆիլմ)

«Տաք շոկոլադ» (անգլ.՝ Hot Chocolate), ռեժիսոր Ժոզե Դայանի կինոֆիլմը։


== Սյուժե ==
Բի Ջի Կասսիդի՝ գեղեցիկ ամերիկուհի է, նրա հայրը՝  տեխասցի միլիոնատեր է։ Պարոն Կասսիդին ձգտում է ամեն կերպ խուսափել հարկերից և այդ նպատակով նա գնում է կասկածելի վարկանիշ ունեցող ընկերություններ։ Նրա աղջիկը գնում է հոր ճանապարհով և շահավետ գործարք է կնքում՝  գործարան է գնում Ֆրանսիայում։
Այդ գործարանը զբաղվում է շոկոլադի, հենց շոկոլադե կոնֆետների՝ տրյուֆելների արտադրությամբ։ Բի Ջին փորձում է ծանոթանալ գործարանի աշխատանքներին և նա ստիպված է լինում շփվել կառավարիչ Էրիկի հետ։ Աստիճանաբար Բի Ջիի և Էրիկի միջև առաջանում են ռոմանտիկ հարաբերություններ, որոնք վերածվում են սիրո։


== Այլ անվանումներ ==
 Amour et chocolat
 Die Schokoladenprinzessin
 Goraca czekolada
 Chocolate
 Uma Mulher de Negócios, Chocolate Quente
 Chocolate caliente … bien caliente
 Amor y chocolate


== Ծանոթագրություններ ==


== Արտաքին հղումներ ==
«Տաք շոկոլադ»(անգլ.) ֆիլմը Internet Movie Database կայքում
«Տաք շոկոլադ»(անգլ.) ֆիլմը Rotten Tomatoes կայքում
«Տաք շոկոլադ»(անգլ.) ֆիլմը Allmovie կայքում:
Կրեսա (Իտալիա)

Կրեսա (իտալերեն՝ Cressa), քաղաք Իտալիայի Պիեմոնտ մարզի Նովարա գավառում։
Բնակչությունը 1431 մարդ է (2010 թվականի տվյալներով)։ Բնակչության խտությունը 204 մարդ/կմ² է։ Տարածքը 7 կմ² է։ Փոստային ինդեքսը՝ 28012։ Հեռախոսային կոդը՝0322։
Բնակավայրի հովանավորն է համարվում սուրբ Պրոսպերոն։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0322 863610
Պաշտոնական կայք։ www.comune.cressa.no.it


== Տես նաև ==
Իտալիայի գավառներ


== Արտաքին հղումներ ==
Կրեսայի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Օսիպովկա (այլ կիրառումներ)

Օսիպովկա, կարող է վերաբերել՝

Օսիպովկա - գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Օսիպովկա - գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Մալեոն

Մալեոն (ֆր.՝ Malléon), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Վարիյ կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09179։


== Բնակչություն ==
Համայնքի բնակչությունը 2008 թվականին կազմում էր 49 մարդ։


== Տնտեսություն ==
2007 թվականի տվյալներով 27 աշխատունակ տարիքի մարդկանցից (15-64 տարեկան) 21-ը տնտեսապես ակտիվ էին, 6-ը անգործունակ (ակտիվության ցուցանիշը 77,8 %, 1999 թվականին եղել է՝ 70,6 %)։ 21 աշխատունակ բնակիչներից 20-ը աշխատում էին (13 տղամարդ և 7 կին), անաշխատանք էր 1-ը (կին)։ 6 անգործունակ մարդկանցից 1-ը աշակերտներ կամ ուսանողներ են, 2-ը թոշակառու, 3-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Մալեոն» (ֆրանսերեն)։ Արխիվացված օրիգինալից 2012-05-17-ին։ Վերցված է 2011-12-29 
«Մալեոն» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Ախսումուշ

Ախսումուշ, գյուղ Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Ճորոխ գետի վտակներից մեկի հովտում, Էրզրում-Տրապիզոն ճանապարհի վրա, Բաբերդ քաղաքից 3 կմ հարավ-արևելք։
Բնակչության մասին տեղեկություններ հայտնի չեն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(9453) Մալյորկա

(9453) Մալյորկա (անգլ.՝ Mallorca), աստերոիդ աստերոիդների հիմնական գոտում։ Հայտնաբերվել է 1998 թվականի մարտի 19-ին Ալվարո Լոպես-Գարսիայի և Ռաֆաել Պաչեկոյի կողմից Մայորկայում։
Միջին հեռավորությունը Արեգակից կազմում է 2,979179 ա. մ., առավելագույնը մոտենում է 2,7075 ա. մ. հեռավորության վրա և հեռանում 3,2509 ա. մ.։ Արեգակի շուրջ մեկ ամբողջական պտույտ է կատարում 1878,21 երկրային օրվա ընթացքում, իր ուղեծրով շարժվելով միջինում 0,191672 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9453) Մալյորկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սետեմ լե Վալոն

Սետեմ լե Վալոն (ֆր.՝ Septèmes-les-Vallons), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 10481 մարդ, բնակչության խտությունը` 587.50 մարդ/կմ²։ Բնակավայրը զբաղեցնում է 17.84 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մարսել քաղաքից` 12 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 6830 աշխատունակ (15-64 տարեկան)  բնակիչ, որոնցից ակտիվ էին 4791-ը, իսկ ոչ ակտիվները` 2039։ Ակտիվության ցուցանիշը կազմում է 70,1 %։ 4791 աշխատունակ մարդկանցից աշխատել է 4164 անձ (2109 տղամարդ և 2055 կին)։ Գործազուրկ են եղել 627 անձ (303 տղամարդ և 324 կին)։ 2039 անաշխատունակներից 598-ը եղել են աշակերտներ կամ ուսանողներ, 591-ը` թոշակառուներ, իսկ 850-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էգրի Չայիր

Էգրի Չայիր, լեռ Թուրքիայում, Արևելա-Պոնտական լեռների արևելյան հատվածում, Թորթում գետի ու նրա վտակներից մեկի հովտում։


== Ծանոթագրություններ ==
Սան Ջորջո դելե Պերտիկե

Սան Ջորջո դելե Պերտիկե (իտալերեն՝ San Giorgio delle Pertiche), համայնք Իտալիայում՝ Վենետո մարզի Պադովա գավառում։ Սահմանակից է Բորգորիկո, Կամպո Սան Մարտինո, Կամպոդարսեգո, Կամպոսամպիերո, Կուրտարոլո, Սանտա Ջուստինա ին Կոլե, Վիգոդարցերե համայնքներին։
Բնակչությունը՝ 7.829 մարդ, բնակչության խտությունը՝ 435 մարդ/կմ²։ Զբաղեցնում է 18 կմ² տարածք։ Փոստային կոդը՝ 35010։ Հեռ. կոդը՝ 049։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Օլմերղա

Օլմերղա, գյուղ Արևմտյան Հայաստանում, Էրզրումի վիլայեթի Բաբերդի գավառակում։


== Պատմամշակութային կառույցներ ==
Օլմերղան ուներ հին հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Փյունիկ պարկ (Նիս)

Փյունիկ պարկ (ֆր.՝ Parc Phœnix),  ընդհանուր առմամբ յոթ հեկտար (17 ակր) տարածք զբաղեցնող բուսաբանական և կենդանաբանական այգի ֆրանսիական Նիս քաղաքի հարավարևմտյան ծայրամասում


== Տեղը և պատմությունը ==
Այցելուների առջև պարկն իր դռները բացել է 1990 թվականի փետրվար ամսին։ Գտնվում է Նիս քաղաքի հարավարևմտյան ժայրամասում՝ l'Arenas կոչվող շրջանում և ձգվում է Անգլիական առափնյակի երկայնքով մեկ։ Այգու ներսում կա բնական ջրային ավազան։ Պարկը բաժանված է մի շարք գոտիների, ինչպես, օրինակ, արևադարձային գոտի, միջերկրածովյան պարտեզ, կենդանիներին պահելու համար առանձնացված տարածքներ...
Պարկում կանոնավոր կերպով կազմակերպվում են բնությանը նվիրված ցուցադրություններ։
Նիսի քաղաքային համայնքի «Լազուրե ափ» (communauté urbaine Nice Côte d'Azur) կազմակերպությունն իր շտաբը հաստատել է պարկի հյուսիսակողմում գտնվող շինության մեջ։ Հենց այդտեղ է համայնքի խորհուրդը իր հանդիպումը կազմակերպել՝ 2010 թվականի դեկտեմբերին «Միջերկրածովյան համալսարան» անվանումը կրող կենտրոն տեղափոխվելուց առաջ։ Իր ստեղծման օրից՝ 2011 թվականի դեկտեմբերի 31-ից Nice Côte d'Azur metropolis կազմակերպությունը նույնպես իր գլխավոր գրասենյակը հաստատել է «Փյունիկ» պարկում։


== Ջերմատնից դուրս գտնվող պարտեզներ ==

Պարկի տարածքի մեծագույն մասը զբաղեցնում են ջերմատունը, ջրային ավազանը, որտեղ կան ձկնկուլներ, կարապներ, բադեր, կրիաներ, ջրլող այլ թռչուններ ու կենդանիներ։ Մնացած կենդանիները տեղավորված են վանդակներում։


== Պարկի ջերմատունը ==

Պարկի ջերմատունը զբաղեցնում է յոթ հազար քառակուսի մետր տարածություն, ունի 25 մետր բարձրություն։ Եվրոպայի ամենաընդարձակ ջերմատներից մեկն է։ Բաժանված է յոթ գոտիների։


== Ծանոթագրություններ ==


== Արտաքին հղումներ ==
http://www.parc-phoenix.org Փյունիկ պարկ (Նիս). պաշտոնական կայք
Page du site de la ville de Nice consacrée au Parc Phœnix Archived 2012-09-21 at the Wayback Machine.
Լուկա Բուդիսավլևիչ

Լուկա Բուդիսավլևիչ (սերբ.՝ Лука Будисављевић, հունվարի 22, 2004(2004-01-22)), սերբ շախմատիստ, գրոսմայստեր (2021)։


== Կենսագրություն ==
2019 թվականին Լուկա Բուդիսավլևիչը հաղթող է ճանաչվել «Open Tatry» շախմատի միջազգային մրցաշարում։ Նույն թվականին Լուկա Բուդիսավլևիչը մինչև 20 տարեկանների Սերբիայի շախմատի պատանեկան առաջնությունում կիսել է առաջին տեղը։  2020 թվականին նա հաղթող է ճանաչվել առցանց շախմատի Բալկանյան երիտասարդական առաջնության​​ մինչև 16 տարեկան տարիքային խմբի անհատական փուլում և Սերբիայի հավաքականի հետ թիմային հաշվարկում զբաղեցրել է 3-րդ տեղը։
2021 թվականի նոյեմբերին Ռիգայում տեղի ունեցած ՖԻԴԵ-ի գրանդ շվեյցարական մրցաշարում Լուկա Բուդիսավլևիչը զբաղեցրել է 105-րդ տեղը։
2021 թվականին եղել է Սերբիայի առաջնության բրոնզե մեդալակիր։
Մրցաշարերում հաջողության հասնելու համար ՖԻԴԵ-ն 2020 թվականին Լուկա Բուդիսավլևիչին շնորհել է միջազգային վարպետի կոչում, իսկ 2021 թվականին՝ գրոսմայստերի։ 16 տարեկան, 10 ամսական և 7 օրական հասակում նա դարձավ Սերբիայի շախմատի պատմության բոլոր ժամանակների ամենաերիտասարդ գրոսմայստերը։


== Ծանոթագրություններ ==


== Արտաքին հղումներ ==
Најмлађи српски велемајстор Лука Будисављевић
անձնական քարտը ՖԻԴԵ-ի կայքում
Պարտիաները chessgames.com կայքում
Պարտիաները 365chess.com կայքում
Խունկ (այլ կիրառումներ)

Խունկ, կարող է վերաբերել՝

Խունկ - խեժ, որ ստացվում է արևադարձային որոշ ծառերից
Խունկ - գյուղ Արևմտյան Հայաստանում, Էրզրումի վիլայեթի Էրզրումի գավառում
Խունկ - հայկական արական անուն
Հակոբ Շահեն-Ջրպետյան

Հակոբ Շահան-Ջրպետյան (Դեկտեմբեր 16, 1772 - Դեկտեմբեր 5, 1837)՝ հայագետ, ծնվել է Ուրֆա քաղաքում։


== Ծանոթագրություններ ==
Գորոդեցկոե (այլ կիրառումներ)

Գորոդեցկոե, կարող է վերաբերել՝

Գորոդեցկոե - գյուղ Ռուսաստանի Բաշկորտոստան հանրապետության Երմեկեևսկի շրջանի կազմում։
Գորոդեցկոե - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Քվիշափոր

Քվիշափոր, գրաբար՝ Քուիշափոր, գավառ Մեծ Հայքի Գուգարք նահանգի կազմում։


== Տես նաև ==
Գուգարք
Մեծ Հայքի վարչական բաժանում


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Ծամնդավ (գետ)

Ծամնդավ, Զամանդ, Զամանդի, Զամանդիչայ, Զամանթ, Զամանթը, Զամանթի, Զամանթիսու, Զամանտիսու, Ծամանդավ, Ծամանդի, Պարկտիս, Սամանդի, Սամանդիսու, գետ Միջերկրական ծովի ավազանում, Կիլիկիայում, Սեյհան գետի արևմտյան ճյուղը։ Ակիզբ է առնում Կեսարիայից հյուսիս-արևելքում գտնվող Կալեդաղ լեռից և հոսում է դեպի հարավ՝ ոռոգելով Թոմարզայից մինչև Տավրոսի ստորոտներն ընկած հարթավայրրը, որը Կեսարիայի գավառի միակ բարեբեր հողամասն է։ Ստորին հոսանքի շրջանում կտրուկ թեքվում է արևելք և միանում Սարոսի արևելյան ճյուղին՝ Սարանսուին։ Այժմ կոչվում է Ջամանդի (Սամանդի)։ Ուսումնասիրողներից շատերը (Ն. Ադոնց, Ա. Ալպոյաճյան և ուրիջներ) Ծամնդավ նույնացնում են Ստրաբոնի հիշատակած Կարմալաս գետին։ Սրա ափին է գտնվում համանուն բերդաքաղաքը։


== Ծանոթագրություններ ==